CELEX: 62010CN0149
Language: sl
Date: 2010-03-29 00:00:00
Title: Zadeva C-149/10: Predlog za sprejetje predhodne odločbe, ki ga je vložilo Dioikitiko Efeteio Thessalonikis (Upravno pritožbeno sodišče v Solunu – Grčija) 29. marca 2010 – Zoi Chatzi proti Ypourgos Oikonomikon (Ministro delle Finanze)

5.6.2010   
            
            
               SL
            
            
               Uradni list Evropske unije
            
            
               C 148/20
            
         Predlog za sprejetje predhodne odločbe, ki ga je vložilo Dioikitiko Efeteio Thessalonikis (Upravno pritožbeno sodišče v Solunu – Grčija) 29. marca 2010 – Zoi Chatzi proti Ypourgos Oikonomikon (Ministro delle Finanze)
   (Zadeva C-149/10)
   2010/C 148/30
   Jezik postopka: grščina
   
      Predložitveno sodišče
   
   Dioikitiko Efeteio Thessalonikis (Upravno pritožbeno sodišče v Solunu)
   
      Stranki v postopku v glavni stvari
   
   
      Tožeča stranka: Zoi Chatzi
   
      Tožena stranka: Ypourgos Oikonomikon (Minister za finance)
   
      Vprašanji za predhodno odločanje
   
   
               1.
            
            
               Ali je mogoče šteti, da je s klavzulo 2.1 Direktive Sveta 96/34/ES o okvirnem sporazumu o starševskem dopustu, sklenjenem med UNICE, CEEP in ETUC, razlagano ob upoštevanju člena 24 Listine Evropske unije o temeljnih pravicah, ki se nanaša na pravice otrok, in glede na dvig ravni varstva teh pravic, h kateremu je prispevala ta listina, vzporedno podeljena pravica do starševskega dopusta tudi otroku, tako da bi ob rojstvu dvojčkov odobritev enega samega starševskega dopusta pomenila kršitev člena 21 Listine Evropske unije o temeljnih pravicah zaradi diskriminacije na podlagi rojstva in omejitev pravic dvojčkov, ki ni v skladu z načelom sorazmernosti?
            
         
               2.
            
            
               Če je odgovor na prvo vprašanje nikalen, ali je treba izraz „rojstvo“ iz klavzule 2.1 Direktive 96/34/ES razlagati tako, da je za zaposlene starše določena dvojna pravica do starševskega dopusta, ker se dvoplodna nosečnost konča z zaporednima rojstvoma (dveh otrok dvojčkov), ali tako, da se starševski dopust prizna samo zaradi dejstva rojstva ne glede na število rojenih otrok, ne da bi bila s tem kršena enakost pred zakonom, določena v členu 20 Listine Evropske unije o temeljnih pravicah?